text: Horsens-firma tjener millioner
  22 marts 2011 kl. 07.44
  Selv om der er byggekrise, tjener Huscompagniet i Horsens stadig millioner på at bygge huse.
  Sidste år blev der et overskud på 101 millioner kroner i selskabet, der er resultatet af en fusion mellem FM Søkjær og Interbyg.
  Huscompagniet solgte 800 huse sidste år. Det er rekord og betyder, at hver fjerde dansker, der bygger nyt, vælger et hus fra Horsens-firmaet, skriver Horsens Folkeblad.
  Udsigterne for i år er mindst lige så gode. Ordrebogen rummer 80 pct. flere huse end ved årsskiftet sidste år.
  